ખોડિયાર મંદિરના સાંનિધ્યમાં ભોમાજી મેઘવાળનું કુટુંબ પણ પંદર વર્ષથી અહીં રહે છે. રાજસ્થાનથી હજારોની જેમ આ કુટુંબ પણ રોટલાની શોધમાં અહીં આવ્યું છે અને હીરા ઘસે છે. એક સાંજે તેમની સાત વર્ષની દીકરી તેના નાના ભાઈ સાથે બરફનો ગોળો ખાવા ગઈ અને પાછી ન આવી. પોલીસને ફરિયાદ લેવામાં બહુ રસ ન હતો. આ છોકરી ‘હેરિટેજ સિટી’ના ધનવાન કુટુંબની ન હતી. ત્રણ દિવસ બાદ કુમળી દલિત બાળકીની લાશ બાજુની નિશાળના સંડાસમાંથી મળી. તેની સાથે બળાત્કાર થયો હતો !